यहां का पूरा चुनाव धनबल और बाहुबल से लड़ा जाता है जैसे विधानसभा या संसद का चुनाव हो. हमारे छात्रसंघ चुनाव का स्वरूप लगातार बदलता जा रहा था. लोग छात्रनेता होकर तुरंत राजनीति में करिअर बनाने की तैयारी करने लग जाते हैं. वे छात्र हितों के लिए काम नहीं करते. हम लोग इसके लिए लगातार चिंतित थे कि क्या किया जा सकता है. हमारा एक फ्रेंड्स यूनियन ग्रुप है. 2012 में मैंने इसे शुरू किया था, जिसके जरिये हम छात्रों की मदद करते हैं. हमारे विश्वविद्यालय के हालात बेहद खराब हैं. यहां टॉयलेट नहीं हैं, हैं तो ताले लगे हैं. सेंट्रल लाइब्रेरी में किताबें नहीं हैं, लाइब्रेरी डिजिटलाइज नहीं है. वाई-फाई कैंपस नहीं है, सब्सिडाइज कैंटीन नहीं है. दो साल से विश्वविद्यालय कार्यवाहक वीसी के सहारे चल रहा है. शिक्षक नहीं हैं. हालात को देखते हुए हमने तय किया कि कुछ करना चाहिए. बाहर से हर चीज को बुरा कहना तो आसान है, अंदर आकर देखते हैं. हमें ये तो नहीं पता था कि हम जीत पाएंगे लेकिन ये पता था अगर कुछ कर पाए तो बहुत फर्क पड़ेगा. अब मैं 1927 के बाद मैं पहली अध्यक्ष हूं.